cyanic-selkie/wikianc huggingface dataset:
Մատեյս դե Լիգտ
Միջազգային կարիերա
Դե Լիգտը ներկայացրել է Նիդերլանդները տարբեր տարիքային երիտասարդական հավաքականներում։ 2015 թվականին նա մինչև 17 տարեկանների հավաքականի կազմում մասնակցեց Եվրոպայի առաջնությանը ՝ անցկացնելով 2 հանդիպում և գոլային փոխանցման հեղինակ դառնալով Իտալիայի դեմ խաղում ։ 2016 թվականին նա կրկին մասնակցեց Եվրոպայի Մ17 առաջնությանը՝ այս անգամ որպես հավաքականի ավագ։ Այստեղ նա անցկացրեց 5 հանդիպում՝ դառնալով 1 գոլային փոխանցման հեղինակ, իսկ Նիդերլանդները հասավ մրցաշարի կիսաեզրափակիչ, որտեղ 2-0 հաշվով պարտվեց Պորտուգալիային ։
2017 թվականի մայիսի 31-ին Դե Լիգտը հեռացվեց խաղադաշտից Մարոկկոյի դեմ խաղում՝ կարմիր քարտ ստանալով հանդիպման 70-րդ րոպեին ։ 2018 թվականի մարտի 26-ին նա 2 գոլային փոխանցման հեղինակ դարձավ Պորտուգալիայի դեմ ընկերական խաղում  ։ Իր առաջին գոլը ազգային հավաքականի կազմում խփեց 2019 թվականի մարտի 24-ին՝ Գերմանիայի դեմ խաղում  ։ Հունիսի 6-ին Դե Լիգտը գոլ խփեց ՈՒԵՖԱ Ազգերի Լիգայի կիսաեզրափակչի Անգլիայի դեմ խաղում՝ օգնելով իր թիմին դուրս գալ մրցաշարի եզրափակիչ  ։ Եզրափակչում նա մասնակցեց ամբողջ խաղին, սակայն Նիդերլանդները 1-0 հաշվով պարտվեց Պորտուգալիային ։ Դե Լիգտը ընդգրկվեց մրցաշարի խորհրդանշական հավաքականում ։
Ակումբային վիճակագրություն
2019 թվականի հուլիսի 28-ի դրությամբ
Ակումբային
Այաքս
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Հոլանդացի ֆուտբոլիստներ Կատեգորիա:Նիդերլանդների հավաքականի ֆուտբոլիստներ Կատեգորիա:Այաքսի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
ՀՀ գյուղատնտեսության նախարարության երկրագործության և բույսերի պաշտպանության գիտական կենտրոն
ՀՀ գյուղատնտեսության նախարարության երկրագործության և բույսերի պաշտպանության գիտական կենտրոն, ստեղծվել է 1998 թվականին' Երկրագործության (1956) և Բույսերի պաշտպանության (1933) ԳՀԻ-ների միավորմամբ։
Խնդիրներ
Ստեղծվել են գյուղատնտեսական մշակաբույսերի 40-ից ավելի սորտեր, մշակվել հողօգտագործման և բերքատվության բարձրացման արդյունավետ եղանակներ։ Բացահայտվել են Հայաստանում տարածված վնասատուների տեսակային կազմը, մոլախոտերը, բույսերի հիվանդությունները և մշակվել են դրանց դեմ պայքարի առավել արդյունավետ և անվտանգ միջոցառումներ՝ մարդկանց ու շրջակա միջավայրի համար։
Կատեգորիա:Հայկական գիտական կազմակերպություններ
Տակչուրա
Տակչուրա (Такчура, Таҡсура), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 182 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովարսկի շրջանի բնակավայրեր
Վոլնոե (քաղաքատիպ ավան, Ուկրաինա)
Վոլնոե (Вільне, Frayleben), քաղաքատիպ ավան Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Ռեյզենդորֆ, Ֆրայլեբեն։
2012 թվականի տվյալներով Վոլնոե քաղաքատիպ ավանում բնակվում էր 2 063 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի քաղաքատիպ ավաններ
Մեցանուռգա (գյուղ, Պալա շրջան)
Մեցանուռգա (Metsanurga), գյուղ Էստոնիայի Յիգևամաա նահանգի Պալա շրջանում։
2011 թվականի տվյալներով գյուղում բնակվում էր 67 մարդ։
Արտաքին հղումներ
Կատեգորիա:Էստոնիայի Յիգևամաա նահանգի Պալա շրջանի բնակավայրեր Կատեգորիա:Էստոնիայի գյուղեր
Զանգվածային սպանություն Վուչիտրնի մոտ
Զանգվածային սպանություն Վուչիտրնի մոտ, Կոսովոյի ալբանացիների զանգվածային սպանությունը, որը 1999 թվականի մայիսի 2-ի երեկոյան իրականացրել էին սերբ ոստիկանները՝ Վուչիտրն քաղաքի մերձակայքում՝ Կոսովոյի պատերազմի և Հարավսլավիայի դեմ ՆԱՏՕ-ի օպերացիայի ժամանակ ։
1999 թվականի մարտի վերջին-ապրիլի սկզբին սերբական ուժերը Վուչիտրնի և մերձակա գյուղերի ալբանացիներին ստիպել են լքել իրենց տները։ Ընդ որում, փախստականները ստիպված են եղել մի քանի անգամ փոխել իրենց գտնվելու վայրը՝ սերբերի կողմից մշտական հարձակումների և գնդակոծությունների պատճառով։ Արդյունքում նրանց մեծ մասը կենտրոնացված էր Վուչիտրնից հյուսիս-արևելք գտնվող մի քանի գյուղերում, որոնք չէին կարողանում հաղթահարել փախստականների հսկայական քանակի ներհոսքը։ Այդ գյուղերը գտնվում էին Կոսովոյի Ազատագրության Բանակի վերահսկողության տակ, և այդ պատճառով ալբանացիները կարող էին իրենց այստեղ հարաբերական անվտանգության մեջ զգալ։ Սակայն մայիսի սկզբին հարավսլավական և սերբական զորքերը ճեղքել են ԿԱԲ-ի պաշտպանական գիծը՝ ստիպելով փախստականներին կրկին վայր ընկնել ։
Մոտ հարյուր տրակտորներից և 3-5 հազար մարդուց բաղկացած փախստականների շարասյուները շարժվել են դեպի հարավ։ Նրանց հետապնդել են հարավսլավական ուժերը՝ իրենց ճանապարհին այրելով մի շարք գյուղերի բազմաթիվ տներ։ Մայիսի 2-ի երեկոյան ալբանացիները կանգ են առել Գորնա-Սուդիմլայում, որպեսզի հանգստանան և որոշեն, թե ինչ անել հետո, քանի որ Դոնյա-Ստուդիմում, որի միջով նրանք պետք է անցնեին Վուչիտրն տանող ճանապարհին, տեղակայված էին հարավսլավական զորքերը։
Ժամը 20:30-21:00-ին հարավսլավական զորքերին միացել են սերբ ոստիկաններ և պարավոյան կազմավորումներ։ Նրանք շրջանցել են փախստականների կանգուն շարասյուները՝ նրանցից քաշքշելով տղամարդկանց։ Զոհերին ծեծում էին, նրանցից փող էին պահանջում։ Որոշ ալբանացիների հաջողվել է փրկվել, մյուսներին էլ սպանել են ինքնաձիգներից հերթով ։ Ժամը 23:30-ին սերբ ոստիկաններ են ժամանել Վուչիտրնից, որոնք կարգադրել են շարասյունը շարժվել իրենց քաղաք։ Փախստականների ականատեսները տեսել են բազմաթիվ մարմիններ ճանապարհի երկայնքով, երբ շարժվել են դրանով։
ՄԱԿ-ի դատարանի ռազմական հանցագործությունների քննիչ Ռոմեու Վենտուրան հայտարարել է, որ 120 քաղաքացիական անձինք մայիսի 2-ին սպանվել են սերբական զորքերի կողմից և թաղվել են եղբայրական գերեզմաններում՝ Վուչիտրնից հինգ մղոն հեռավորության վրա ։ Պատերազմի ավարտից հետո հայտնաբերվել են հանքահորի 98 զոհերի մասունքները ։
Արտաքին հղումներ
Կատեգորիա:Զանգվածային սպանություն
Լը Մենիլ Մոժե
Լը Մենիլ Մոժե (Le Mesnil-Mauger), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 1046 մարդ, բնակչության խտությունը` 33.48 մարդ/կմ²։ Բնակավայրը զբաղեցնում է 31.24 կմ² տարածք։
Աշխարհագրություն
Գտնվում է Փարիզ քաղաքից 175 կմ արևմուտք, Կան քաղաքից` 31 կմ արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 687 աշխատունակ (15-64 տարեկան) բնակիչ, որոնցից ակտիվ էին 520-ը, իսկ ոչ ակտիվները` 167։ Ակտիվության ցուցանիշը կազմում է 75,7 %։ 520 աշխատունակ մարդկանցից աշխատել է 475 անձ (257 տղամարդ և 218 կին)։ Գործազուրկ են եղել 45 անձ (19 տղամարդ և 26 կին)։ 167 անաշխատունակներից 53-ը եղել են աշակերտներ կամ ուսանողներ, 62-ը` թոշակառուներ, իսկ 52-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ռադիոակտիվ տարր
Ռադիոակտիվ տարրեր, քիմիական այն տարրերը, որոնց բոլոր իզոտոպները ռադիոակտիվ են (տես Ռադիոակտիվություն)։ Ռադիոակտիվ տարրեր-ի թվին են պատկանում տեխնիցիումը (Тс, ատոմական համարը՝ Z=43), պրոմեթիումը (Pm, Z=61), պոլոնիումը (Ро, Z=84) և Մենդելեևի պարբերական համակարգում պոլոնիումից հետո եկող բոլոր տարրերը։ Ուրանին հաջորդող տարրերը կոչվում են տրանսուրանային տարրեր։ Ռադիոակտտիվ տարրերից 14-ը՝ թորիումից (Z=90) մինչև լոուրենսիում (Z= 103), ունեն միանման քիմիական հատկություններ և կազմում են ակտինիդների ընտանիքը։
Բնական ռադիոակտիվ տարրերից միայն ուրանը (Ս, Z=92) և թորիումը (Th, Z=90) ունեն այնպիսի ռադիոակտիվ իզոտոպներ (238Ս, 235Ս, 232Th), որոնց կիսատրոհման պարբերությունը համաչափելի է Արեգակնային համակարգի տարիքի հետ, ուստի միայն Ս-ը և Th-ն են առաջնային ռադիոակտիվ տարրեր, այսինքն՝ պահպանվել են մեր մոլորակի վրա նրա կազմավորման ժամանակներից։
Մնացած բոլոր բնական ռադիոակտիվ տարրեր․կոչվում են երկրորդային, դրանց պաշարն անընդհատ համալրվում է երկարակյաց ռադիոակտիվ իզոտոպների տրոհման հաշվին։ 43, 61, 93 և հաջորդող ատոմական համարներով ռադիոակտիվ տարրեր կոչվում են արհեստական, որովհետև դրանք ստացվում են արհեստականորեն, միջուկային ռեակցիաների օգնությամբ։ արհեստական ռադիոակտիվ տարրերից վերջինը՝ էկառենիումը (Z= 107), սինթեզել են սովորական ֆիզիկոսները 1976 թվականին։ Հայտնի ռադիոակտիվ տարրերի թիվը հասել է 26-ի։ Ռադիոակտիվ տարրերից շատերն ունեն գործնական կարևոր նշանակություն, օգտագործվում են միջուկային ռեակտորներում, միջուկային զենքում, ատոմային էլեկտրական մարտկոցներում։
Կատեգորիա:Ռադիոակտիվ տարրեր
Քաղաքական արդիականացում
Քաղաքական արդիականացում, քաղաքական համակարգի փոխակերպում անցում ավանդականից ժամանակակից հասարակության։ Ծագելով 20-րդ դարի 50-60-ական թվականների որպես ազատագրված երկրների նկատմամբ արևմուտքի քաղաքականության աւպարացման միջոց, քաղաքական արդիականացման հայեցակարգը վերջին հաշվով վերաճեց քադաքակրթման գլոբալ գործընթացի հիմնավորման ընդհանուր մոդելի, որի էությունն ավանդականից ժամանակակից հասարակության անցման բնույթի և ուղղությունների նկարագրումն է։
Այդ անցումը գիտատեխնիկական առաջընթացի, սոցիալ կառուցվածքային. նորմատիվային ու արժեքային համակարգերի փոխակերպման արդյունք է։ Արդիականացման գործընթացում պայմանականորեն առանձնացվում է երկու փուլ։ Առաջին փուլում' 1950-1960-ական թվականներ, այն ընկալվում էր որպես արևմտյան րարարական ինստիտուտների (կենտրոնացված պետություն խորհրդարան, բազմակուսակցական համակարգ, համընդհանուր ընտրություններ, իշխանությունների տարանջատում) և արժեքների (քաղաքական ազատություն, անհատապաշտություն և այլն) կույր ընդօրինակում։ Այս փուլում արդիականացումը ընկալվում է որպես
Նախ կասկածի ենթարկվեց գծային էվոլյուցիայի փուլերի խիստ հաջորդականությունը։ Երկրորդ, քննադատության օբյեկտ դարձավ արդիականացման էթնոկենտրոն արևմտականացման մոդելը. դրանց համընդգրկուն փնելու հավակնությունը։ Ըստ այս մոդելի, բոլոր պետությունները շարժվում են միևնույն ուղղությամբ' տարասեռ, տարակազմ ինստիտուտներից դեպի իշխանության համածին, միևնույն ինստիտուտները։
Արդիականացում քաղաքական բնութագրվում է.
Արդիականացման հարցում գոյություն ունի երկու հիմնական մոտեցում՝ պահպանողական և ազատական։ Պահպա­նողականները շեշտում են կենտրոնացված ինստիտուտների օգնությամբ քաղաքական կարգուկանոնի հաստատման անհրաժեշտությունը, իսկ ազատականները' իշխանության կրողների վրամշտական ազդեցություն ունենալու հնարավորությունը։
Արդիականացումը կարող է բախվել միշարք արգելքների։ Դրանցից են. ազգայնամոլական քաղաքականությունը, տեխնոկրատիզմի ու պոպուլիզմի ծայրահեղությունները ավանդական քաղաքական կուլտուրայի պայմաններում ժամանակակից քաղաքական արժեքների մակերեսային ընդունումը և այլն։
Աղբյուրներ
Կատեգորիա:Քաղաքագիտություն
Դրուկ-Յուլ այգի
Դրուկ-Յուլ այգի (Druk-Yul-Park), այգի, որը գտնվում է Վիեննայի հարավում (Ավստրիա), Լիեզինգ թաղամասում։ Այգին գտնվում է Շպայզինգերշտրասսեյի, Վիտգենշտայնշտրասսեյի և Ռոզենխյուգելշտրասսեյի խաչմերուկում ։
Պատմություն
2007 թվականին որոշում է կայացվել մեծարանքի արժանացնել Բութանի և Ավստրիայի միջև բարեկամական հարաբերությունները ։ Այգին կառուցվել է Բութանի Թագավորության 100-ամյակի պատվին ։
2010 թվականին Ավստրիա-Բութանական համայնքի նախաձեռնությամբ Մյոդլինգի Բարձրագույն տեխնիկական քոլեջի ուսանողները այգում կառուցեցին բուդդայական ստուպա ։ Այգին բացվել է 2012 թվականի ապրիլի 6-ին Չինաստանի, Հնդկաստանի դեսպանների և Բութանի համայնքի ներկայությամբ։
Ծանոթագրություններ
Կատեգորիա:Վիեննայի այգիներ
Գամակ
Գամակ (ցանցաճոճ) (hamac, от hamaca, այն վերցված է Կարիբյան հնդիկների լեզվից, բխում է արաբական (տաինո) բառից, որը նշանակում է «հյուսվածքների շերտ»), գործվածքե կահույք քնելու և հանգստանալու համար, որը իրենից ներկայացնում է երկու և ավելի կետերից կախված մահճակալ՝ պատրաստված գործվածքից կամ հյուսված ցանցից։ Ցանցաճոճերի չափը սովորաբար 2×1 մետր է (1,8 × 0,9-ից մինչև 3,3×1,2): Ամենացածր կետը մոտ 1 մետր բարձր է գետնի վրայից։ Հարմար թեքվածության անկյունը ամրացման կետում մոտ 30 աստիճան է ։
Առավելություններն են՝ համեմատաբար հեշտ արտադրություն, տեղափոխում, մաքրում։ Թերություններն են՝ պահանջվում է հենակետ տեղադրման վայրում։
Հանգստացնող ազդեցություն ունի, դրական ազդեցություն է թողնում վեստիբուլյար ապարատի վրա, վերացնում է սթրեսը։
Ցանցաճոճը հաճախ ներկայացվում է որպես ամռան, հանգստի, պարզ, հեշտ կյանքի խորհրդանիշ։
Պատրաստում
Ի սկզբանե պատրաստվել են բամբակի, արմավենու և բնական այլ մանրաթելերի պարանների միահյուսման միջոցով։ Հյուսվածքային տեխնոլոգիաների զարգացմամբ ցանցաճոճերը սկսել են պատրաստվել ամբողջ ուղղանկյուն կտորից։ Ներկայումս կարող են արտադրվել սինթետիկ մանրաթելերից։ Հյուսվածքի կամ ցանցի կտրվածքը պարաններով ամրացվում է երկու հակադիր եզրերին՝ երկու միջադիր բարձր հենակետերի` ծառերի, սյուների, պատերի կամ հատուկ հենքի վրա։
Պատմություն
[2][2][2][2][2][2] [2][2][2]Ցանցաճոճն պատկերված է Լատրելի Պսալտիրում, որը թվագրվում է մոտ 1330 թվականին ։Ցանցաճոճն պատկերված է Լատրելի Պսալտիրում, որը թվագրվում է մոտ 1330 թվականին ։Ցանցաճոճն պատկերված է Լատրելի Պսալտիրում, որը թվագրվում է մոտ 1330 թվականին ։Ցանցաճոճն պատկերված է Լատրելի Պսալտիրում, որը թվագրվում է մոտ 1330 թվականին ։[2][2][ Ցանցաճոճ է պատկերված Լատրելի սաղմոսագրքում, որը թվագրվում է մոտ 1330 թվականին։ Անգլիայի միջնադարյան ձեռագրի մանրանկարչությունը ապացուցում է Եվրոպայում գամակների գոյությունը մինչ Քրիստափոր Կոլումբոսի կողմից Ամերիկայի հայտնաբերումը ։ link=https://hy.wikipedia.org/wiki/%D5%8A%D5%A1%D5%BF%D5%AF%D5%A5%D6%80:Hexateuch,_Cotton_MS_Claudius_B_IV,_f._60r_(Ausschnitt_01).png|ձախից|մինի|Ժոզեֆը անիվների վրա գտնվող ցանցաճոճում (Հեքսատեուչ, 11-րդ դար) Գամակը հայտնագործել են հարավամերիկյան հնդկացիները՝ նախքան իսպանացիների կողմից Նոր աշխարհի հայտնաբերումը։ Արտադրության տեխնոլոգիան հնդկացիներից անցել է եվրոպացիներին, որոնք սկսել են լայնորեն կիրառել ցանցաճոճերը նավերի վրա, որպես թիմի անդամների համար կախովի մահճակալներ։
Քրիստափոր Կոլումբոսը առաջին անգամ իմացել է ցանցաճոճի մասին Ամերիկայում ճամփորդելիս։ Այսպիսով, 1492 թվականի հոկտեմբերի 17-ին նա իր նավամատյանում նշում է. «Մահճակալներն ու ծածկոցները, որոնց վրա այդ մարդիկ քնում էին, իրենց ծագումով բրդյա ցանցեր են», իսկ 1492 թվականի նոյեմբերի 3-ի գրառումներում «Hamacas» բառը արդեն հստակ նշվում է ։
Այս բառի առաջին հիշատակումը տպագիր հրատարակությունում հանդիպում է 1553 թվականին Պեդրո Սիեսա դե Լեոնի «Պերուի ժամանակագրություն» գրքում ։ Այստեղ այն ներկայացվում է որպես «hamaca» :
Հետագայում ցանցաճոճերը լայն տարածում ստացան Հին աշխարհի նավահանգստային քաղաքներում, իսկ հետո՝ ամբողջ աշխարհում։ Ներկայումս կան տարբեր տեսակի ցանցաճոճեր, որոնք հանդիսանում են հայտնի և հարմարավետ կահավորման առարկա և, որպես կանոն, օգտագործվում են ամառանոցներում և բացօթյա տարածքներում։
Ըստ մակերևույթի գոգավորության և ցանցաթելերի առկայության
Ըստ պառկելու մակերևույթի տեսակի՝ հիմնականում գամակները լինում են գործվածքից և ցանցաձև։ Ցանցավոր գամակները պատրաստվում են համեմատաբար հաստ քուղերից, կապկպված հանգույցներով։ Պառկելու մակերևույթն հյուսելիս օգտագործում են ճարմանդային հանգույց։ Ցանցկեն գամակի վրա պառկելու հարմարավետությունը կախված է ցանցի չափից (որքան մանր, այնքան հարմարավետ) և հանգույցների ամրությունից։
Գոյություն ունի նաև արմավենու ցողունից գամակ՝ հազվագյուտ տեսակի գամակ, պատրաստվում է Մորիշ արմավենու ցողունից Վենեսուելայի Օրինոկո գետի դելտայի Վարաու հնդկացիների կողմից։ Նման ցանցաճոճերը շատ երկար են ծառայում, երբ պաշտպանվում են թրջվելուց (տեղումներից), բայց դրանք շատ աշխատատար են. մեկ ցանցաճոճ պատրաստելու համար փորձառու արհեստավորից պահանջվում է մոտ երկու ամիս։
Ըստ երկայնակի դրվող գերանի առկայության, ցանցաճոճերը լինում են՝ պահանգներով (բաշխիչ նշագծերով) կամ առանց դրանց։ Պահանգը պառկած մակերեսը բաց է պահում, բայց քաշի բաշխումը ոչ կենտրոնական հատվածում կարող է հանգեցնել այն բանին, որ ցանցաճոճը կախված կետերից շրջվի և մարդը ընկնի ցանցաճոճից։
Գամակի պատմական տեսակներ
Ավանդական մեքսիկական ցանցաճոճերը պահանգ չունեն և կազմված են բազմաթիվ խճճված բամբակյա թելերից՝ առանց հանգույցների. արդյունքում ստացվում է մանր ծակոտկեն գործվածք։ Նման գործվածքը հարատև չէ, բայց այն կարող է շատ ավելի մեծ հեղինակություն ունենալ, քան սովորական գործվածքը՝ շնորհիվ ավելի մեծ թվով թելերի վրա դասավորության ծանրաբեռնվածության։ Հյուսվածքի մեջ հանգույցների բացակայությունը թույլ է տալիս ավելի լավ հարմարեցնել գամակը մարմնի ձևին, ինչը, ծակոտկեն ցանցի կառուցվածքի հետ համատեղ, ստեղծում է հարմարավետության բարձր մակարդակ պառկելու համար։
Գրականություն
Կատեգորիա:Կենցաղային գործիքներ Կատեգորիա:Ժամանց Կատեգորիա:Հանգիստ Կատեգորիա:Ազատ ժամանց Կատեգորիա:Իրեր
Լիլիթ
Լիլիթ, Լիլիթու, Լիլու կամ Արդատ Լիլի (եբրայերեն` לילית‎), Թալմուդում իգական չար ոգի, շումերա-աքքադական, եբրայական դիցաբանական կերպար, հուդայականության մեջ և կաբալայում Ադամի առաջին կինը, որի անունը կապված է տղամարդկանց գայթակղության և երեխաների սպանության հետ։ Հիշատակվում է քրիստոնեական ապոկրիֆներում, որոնք Աստվածաշնչյան կանոնական գրքերում չեն ներառվել։ Եսայի մարգարեն (Ես 34:14) կանխատեսել է գիշերային տեսիլքի (lilith) հայտնվելը Աստվածային դատաստանից հետո, երբ Եդոմը (Ἰδουμαία, אֱדוֹם, Էդո՛մ) ամայացավ։
Լիլիթի կերպարը բազմիցս արծարծվել է գրականության և արվեստի ստեղծագործություններում։ Լիլիթի մասին լեգենդների առավել հայտնի միջնադարյան հրեական տեքստերից է Բեն-Սիրայի այբուբենը (մ. թ. 700-1000)։ Հիշատակվում է նաև Մեռյալ ծովի ափին հայտնաբերված Կումրանի ձեռագրերում (մ. թ. ա.  III - մ. թ. I  դար) և կաբալայական Զոհար գրքում, որտեղ նա ներկայանում է որպես չքնաղ և գայթակղիչ կին (1270-1320) ։ Թանախում (ձեռագիր Թորա) չի հիշատակվում ։
19-րդ դարում Լիլիթի կերպարը շրջանառվել է հատկապես նախառաֆայելականների շրջանում, երբ տարածված էր կանանց՝ որպես հզոր և չար գայթակղողներ պատկերելը (մասնավորապես Դանթե Գաբրիել Ռոսսետտին) ։
Հրեական լեգենդի վրա է հիմնված հայկական գրականության մեջ Ավետիք Իսահակյանի «Լիլիթ» պոեմը։
Լիլիթ անունը իգական սեռի անուն է, որը լայնորեն տարածված է հայերի շրջանում։ Ի հակադրություն համաշխարհային պատմության և մշակույթի մեջ տարածված կարծրատիպերի՝ Հայաստանում ընդունված է, որ Լիլիթ անունը աղջկան այնպիսի հատկություններով և բնավորության գծերով է օժտում, ինչպիսիք են կանացիությունը, տնտեսվարությունը, պտղաբերությունը։
Ստուգաբանություն
Լիլիթը (սեմական արմատը L-Y-L l) հանդիպում է հրեական առասպելներում որպես գիշերվա չար ոգի։ Աքքադերեն լեզվում lili և līlītu եզրույթները նշանակել են «ոգիներ»։ Շումերների մոտ lili անվանումը կրող էգ չար ոգիները ստուգաբանական որևէ կապ չունեն աքքադերեն lilu բառի հետ, որ նշանակել է երեկո ։
Լիլիթ անունը հրեական համայնքներում մոռացվել էր դարերով։ Միջնադարում հրեական ռաբիները փորձում էին պարզել պատճառը, թե ինչու է «Լիլիթ» անունը շեշտվել Հին Կտակարանում ։
Լիլիթ անունը սկիզբ է առնում երեք շումերական դևերից` Լիլու, Լիլիթու և Արդատ Լիլի։ Առաջին երկուսը ինկուբուս և սուկկուբուս են։ Լիլիթը հայտնի է մի քանի տարբեր անուններով. Բատնա (եբրայերեն-արամեերեն` որովայն), Օդեմ (գեղեցկություն), Ամորֆ (հունարեն` ձև չունեցող), «Երեխային խեղդող մայր» (սիրիական տեքստում)։
Շումերա-աքքադական դիցաբանության մեջ
Շումերա-աքքադական դիցաբանության մեջ Լիլիթը բաբելոնյան դիցարանի կին-դև է, սիրուհի (succuba-սուկկուբ), որն ունի երեխայասպան դևի հատկություններ (Աքքադերեն դ.La-maš-tu, շումերերեն Dimme դ.Dim3-me) - Լամաշտու)։ Հետբիբլիական հրեական ավանդույթում Լիլիթն այդ երկու հատկություններով է օժտված։
Սեմական դիցաբանության և հուդայականության մեջ Լիլիթն Ադամի կինն է։ Հիշատակվում է Մեռյալ ծովում հայտնաբերված Կումրանի ձեռագրերում, Բեն-Սիրայի այբուբենում, կաբալայական Զոհար գրքում (եբրայերեն זֹהַר)   ։
Լիլիթն Աստծուց խնդրում է առանց տղամարդու մասնակցության երեխաներ ունենալու կարողություն և ստանում է կախարդական նիզակ։ Այդ նիզակով Լիլիթի մարմնից կտրված մասը մարդ էր դառնում։ Հուդայական դիցաբանության մեջ նկարագրված է, որ այդ «շնորհի» փոխարեն չար հրեշտակներն ամեն օր սպանում էին նրա երեխաներից մինչև 1000 երեխա։ «Քանի որ Լիլիթը եղել է Եվայից առաջ» - ասված է հին հրեական ձեռագրում ։
Լիլիթը հունահռոմեական դիցաբանության մեջ
Եսայի մարգարեի մոտ (Աղ. 34։14) Լիլիթը թարգմանվում է որպես Լամիա։
Ըստ Զիգմոնդ Հուրվիցի՝ թալմուդական Լիլիթը կապված է հունական Լամիայի հետ, որը, ինչպես նշում է հեղինակը, կառավարել է երեխա գողացող լամիա-հրեշներին։ Լամիան հայտնի էր որպես երեխա սպանող, և Լիլիթի պես նրան նույնպես վախեցրել էին իր պատճառած չարիքների համար։ Նրա ծագումնաբանության վերաբերյալ տեղեկությունները խիստ հակասական են. ինչ վերաբերում է արտաքինին՝ Լամիան ներկայացվում է որպես էակ, որի մարմնի վերին հատվածը հիշեցնում է մարդու, իսկ ներքևի հատվածը՝ գոտկատեղից մինչև ոտքեր՝ օձի ։
Աղբյուրներից մեկում նշված է, որ նա Հեկատե աստվածուհու դուստրն է։ Մեկ այլ աղբյուրի համաձայն՝ Հերա աստվածուհին հետագայում անիծել է Լամիայի կապը Զևսի հետ՝ ցանկանալով նրան մահացած երեխաներ ունենալ։ Փոխարենը՝ Հերան, զայրանալով որ Լամիան կենակցել է իր ամուսնու հետ, սպանել է նրա բոլոր երեխաներին (բացառությամբ մեկից)։ Վշտահար Լամիան այնուհետև վերածվել է հրեշի, որը երեխաներ գողանալով վրեժ է լուծել մայրերից ։
Լիլիթը հայտնի էր նաև որպես տղամարդկանց արյունը ծծող ։
Միջնադարի ընթացքում Լիլիթ անունը փոփոխվել է «Լայլ», որ հին հրեերեն նշանակել է «գիշեր»։ Լիլիթը օձից վերածվել է «գիշերվա հոգու»։ Երբեմն եղել է հրեշտակ, որը պատասխանատու էր մարդկանց ծննդյան համար, երբեմն ղեկավարում էր դևերին, որոնք հարձակվում էին միայնակ քնածների կամ ճանապարհներին մենակ թափառող ճանապարհորդների վրա։ Ժողովրդական բանահյուսության մեջ նա բարձրահասակ լռակյաց հերարձակ երկարամազ երիտասարդ կին է ։
Լիլիթն անգլիական գրականության մեջ
Գյոթեի Ֆաուստը տեսնում է գեղեցկուհուն, բայց նրան զգուշացնում են, որ դա Ադամի առաջին կինն է, և որ նրա մազերին դիպչելու դեպքում ինքը կկործանվի։ Անատոլ Ֆրանսի «Դուստր Լիլիթը» կանաչ աչքերով սևահեր ուրվական է։ Ում դիպչում է իր մազերով, նա մոռացության մեջ է ընկնում ։
Ռոսսետտիի նկարում և պոեմում
Լիլիթի մասին լեգենդը ոգեշնչել է անգլիացի նկարիչ և բանաստեղծ Դանթե Գաբրիել Ռոսսետտիին (1828-1882)։ Ռոսետտիի հայտնի նկարներից է ԱՄՆ Delaware Art Museum թանգարանում պահվող «Լեդի Լիլիթ» կտավը, որտեղ նա պատկերել է իր սիրուհուն` որպես «զորեղ և չար գայթակղիչ» Լիլիթ։ Կտավում Լիլիթը ներկայանում է որպես սրբապատկերային ամազոնուհի, երկար, հերարձակ մազերով։ Նրա բնությունը ընդգծում է կտավի աջ անկյունի կակաչը` ափիոն ծաղիկ, որը քուն է բերում ։
Ռուս գրականության մեջ
Ռուս սիմվոլիստ-գրող Ֆյոդոր Սոլոգուբի «Հրե շրջան» ժողովածուում Լիլիթը խավարի կերպար չէ, այլ լուսնային լույսի կտոր ։ Մարինա Ցվետաևայի «Խանդի փորձ» («Попытка ревности») բանաստեղծության մեջ ցավակցական վերաբերմունք է արտահայտվում բոլոր նրանց, ովքեր գայթակղիչ Լիլիթին ճանաչելուց հետո ապրում են հասարակ, առանց վեցերորդ զգայարանի հողեղեն կնոջ հետ ։
Հայ գրականության մեջ
Ավետիք Իսահակյանի «Լիլիթ» պոեմը հիմնված է հրեական առասպելի վրա։ Նա պոեմը գրել է Վենետիկում՝ 1921 թվականին։ Իսահակյանի «Լիլիթ»-ում Ադամը ստեղծվում է հողից (ինչպես՝ հրեական առասպելում), իսկ Լիլիթը՝ հրից։ Ադամը սիրահարված էր Լիլիթին, իսկ Լիլիթը Ադամի նկատմամբ անտարբեր էր և հակակրանք էր տածում Ադամի նկատմամբ, քանի որ նա հողից էր և ոչ թե կրակից, ինչպես ինքը՝ Լիլիթը։ Ռոմանտիկ, հիասքանչ, ոչ հողեղեն Լիլիթի կերպարը առօրեական Եվայի հակադիր պատկերն է։
Աստղագուշակության մեջ
Հնագույն խորհրդանշական ավանդույթները տարածվել են աստղագուշակության ոլորտի վրա, որտեղ կա Լիլիթ ֆիկտիվ մոլորակ (նրա փոխաբերական անունը - Սև Լուսին է), ֆիկտիվ է, քանի որ ոչ թե հոծ մարմին է, այլ հավասարեցման կետ ։ Լիլիթը Լուսնի ուղեծրի ամենահեռու կետն է Երկիր մոլորակից, որի հետագիծը օվալ է։ Նա առաջնային նշանակություն ունի ամեն մեկի ճակատագրում, քանի որ ցույց է տալիս կենդանակերպի այն կետը, որում իրականանում են կանխագուշակությունները։ Լիլիթի հատումը Արևի և Լուսնի հետ փառք է բերում, որը կապված է ծայրագույն հատկությունների հետ. կամ` հանճար, կամ` հանցագործ։ Սատուրնի հետ հատումից, Սև Լուսինը ընդգծում է անսահման ռիսկի նկատմամբ հակումը, որը հատուկ է խաղամոլներին, որոնք ի վիճակի չեն տանուլ տվածը հատուցել։ Այդ պատճառով այդ նշանի տակ թաքնված է տանուլ տվածի սև առեղծվածը  ։
Տես նաև
Ավետիք Իսահակյանի «Լիլիթ» առասպելը վիքիդարանում
Արտաքին հղումներ
Կատեգորիա:Հրեական դիցաբանություն Կատեգորիա:Գերբնական Կատեգորիա:Ճամբարի ժամանակավոր
Ֆրեդ Ցինեման
Ֆրեդ Ցինեման (Fred Zinnemann, ), ավստրիական ծագումով ամերիկացի ռեժիսոր։
Կենսագրություն
Ֆրեդ Ցինեմանը ծնվել է Վիեննայում, հրեայի ընտանիքում, նրա հայրը բժիշկ էր։ Ցինեմանը սկզբում որոշել էր դառնալ երաժիշտ, սակայն հետո ընդունվում է Վիեննայի համալսարան՝ սովորելու իրավաբանի մասնագիտություն։
ԱՄՆ տեղափոխվելուց հետո Ցինեմանը աշխատում է իր ընկերոջ՝ մեկ այլ ավստրացի ներգաղթյալ, ռեժիսոր և գրող Բերտոլդ Ֆիրտելի հետ՝ որպես թարգմանիչ և օգնական։ Ֆիրտելի միջոցով նա ծանոթանում է կինոաշխարհի հայտնի մի քանի անձանց հետ՝ դերասանուհի Գրետա Գարբո, ռեժիսորներ Սերգեյ Էյզենշտեյն, Ֆրիդրիխ Մուռնաու, Ռոբերտ Ֆլաերտի և այլոց հետ։
Հենց Ֆլաերտիի հետ համատեղ կատարված մի փաստագրական նախագիծ, իր իսկ Ցինեմանի խոսքերով դառնում է «ամենակարևոր իրադարձությունը իր պրոֆեսիոնալ կարիերայի ընթացքում»։ Ցինեմանը 1930 թ. նկարահանվում է «Արևմտյան ռազմաճակատում անփոփոխ է» ֆիլմի զանգվածային տեսարաններում։
1936 թ. ստանում է ԱՄՆ-ի քաղաքացիություն և ամուսնանում Ռենե Բարտլետի հետ, ում հետ ապրում է մինչև իր կյանքի վերջ։ Նրանց ամուսնությունից 4 տարի անց ունենում են մեկ որդի՝ Թիմ, ով հետագայում դառնում է կինոպրոդյուսեր։
Ցինեմանը իր վերջին ֆիլմը նկարահանեց 1982 թ., որից հետո թողեց կինոկարիերան։ 1992 թ. հրատարակել է ինքնակենսագրական «Ֆրեդ Ցինեմանը կինոյի մասին» գիրքը։
Մահացել է 1997 թ. սրտի նոպայից։
Կարիերա
Կինոյում սկզբում աշխատել է որպես օպերատոր, իսկ 1930 թվականին հոլիվուդյան ռեժիսորներ Բիլլի Ուայլդերի և Ռոբերտ Սիոդմակի հետ համատեղ նկարահանում է «Կիրակնօրյա մարդիկ» ֆիլմը։ Սկզբում նա նկարահանում է կարճամետրաժ ֆիլմեր։
Ցինեմանի առաջին լիամետրաժ աշխատանքը 1933 թ. Մեքսիկայում նկարահանված ձկնորսների մասին պատմող «Ալիք» փաստագրական ֆիլմն էր, որը նա նկարահանել էր գյուղատնտեսության նախարարության պատվերով։
Մեքսիկայից վերադառնալուց հետո նկարահանում է 18 կարճամետրաժ ֆիլմեր Metro-Goldwyn-Mayer կինոընկերության համար։ Դրանցից մեկի՝ «Այս մայրերը կարող էին ապրել» (1938) ֆիլմի համար նա ստանում է «Օսկար» 1942 թ. նկարահանում է 2 լիամետրաժ ֆիլմ դետեկտիվ ժանրում՝ «Աչքերը գիշերվա մեջ» և «Ձեռնոցներով մարդասպանը», որոնք սակայն մեծ հաջողություն չեն ունենում.
1951 թ. Ցինեմանը իր վերջին կարճամետրաժի՝ «Բենջի» ֆիլմի համար կրկին ստանում է Օսկար։ Դրանից հետո էկրան են բարձրանում Ցինեմանի ամենահայտնի ֆիլմերից երկուսը՝ 1952 թ. «Ուղիղ կեսօրին» վեստեռնը (ներառված է Ամերիկյան բոլոր ժամանակների 10 լավագույն ֆիլմեր ըստ 10 ժանրերի ցանկում վեստեռներ ֆիլմերի 2-րդ պատվավոր տեղում) և «Այսուհետ և դարեդար» դրաման (1953)։ Այս ֆիլմերում հանդես են գալիս այդ ժամանակի հոլիվուդյան շատ աստղեր։
«Ուղիղ կեսօրին» վեստեռնը չնայած իր դրամարկղային հաջողությանը միանշանակ չի ընդունվում Հոլիվուդի կողմից և այդ ժամանակի երկու հայտնի հոլիվուդյան դեմքեր՝ Հովարդ Հոուքսը և Ջոն Ուեյնը քննադատում են ֆիլմը և նրանց համատեղ «Ռիո-Բրավո» վեստեռնը կարծես դառնում է Ֆրեդ Ցինեմանի ֆիլմի պատասխան։
Ջեյմս Ջոնսի վեպի հիման վրա նկարահանված «Այսուհետ և դարեդար» ֆիլմը ստանում է 8 Օսկար, որոնցից մեկը բաժին է հասնում Ցինեմանին լավագույն ռեժիսոր անվանակարգում, նաև ստանում է Ոսկե Գլոբուս լավագույն ռեժիսորի համար մրցանակը։
1963 թ. Հոլիվուդի հետ ունեցած կոնֆլիկտների պատճառով մեկնում է Մեծ Բրիտանիա, որտեղ նույնպես ստեղծագործում է և այնտեղ 1966 թ. նկարահանված «Մարդ բոլոր ժամանակների համար» ֆիլմը արժանանում է բազմաթիվ մրցանակների, այդ թվում 4 Օսկարի, իսկ Ցինեմանը ստանում է Օսկար լավագույն ռեժիսոր անվանակարգում և Ոսկե Գլոբուս նույնպես լավագույն ռեժիսոր անվանակարգում։
Ֆիլմագրություն
Ընդհանուր թվով նկարահանել է մոտ 45 ֆիլմ, խաղացել 3 ֆիլմում որպես դերասան, 2 ֆիլմերի սցենարի հեղինակ է, 5 ֆիլմի պրոդյուսեր, 3 ֆիլմի օպերատոր։
Առավել նշանավոր ռեժիսորական գործերն են.
Արտաքին հղումներ
Կատեգորիա:Ամերիկացի ռեժիսորներ Կատեգորիա:Ամերիկացի կինոռեժիսորներ Կատեգորիա:Օսկարակիրներ Կատեգորիա:Լոնդոն քաղաքում մահացածներ Կատեգորիա:20-րդ դարի ամերիկացի գործարարներ Կատեգորիա:BAFTA մրցանակի դափնեկիրներ Կատեգորիա:Ամերիկացի կինոպրոդյուսերներ Կատեգորիա:Վիեննայի համալսարանի շրջանավարտներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Լավագույն ռեժիսոր Օսկարի մրցանակակիրներ Կատեգորիա:Ամերիկացի լուսանկարիչներ Կատեգորիա:Սրտամկանի ինֆարկտից մահացածներ Կատեգորիա:Ավստրիացի կինոռեժիսորներ Կատեգորիա:Ավստրիացի ռեժիսորներ Կատեգորիա:Ամերիկացի կինոօպերատորներ Կատեգորիա:Ամերիկացի կինոարտադրողներ Կատեգորիա:Ամերիկացի արվեստագետներ
Լարի Փեյջ
Լոուրենս Լարի Փեյջ (Larry Page, ), ամերիկացի համակարգչային գիտնական և համացանցային ձեռնարկատեր, ով Սերգեյ Բրինի հետ հիմնադրել է Գուգլը։ Գուգլի մայր կազմակերպության՝ Alphabet-ի գործադիր տնօրենը։ 2001 թվականի օգոստոսին հեռացավ պաշտոնից՝ այն թողնելով Էրիկ Շմիդտին, սակայն կրկին զբաղեցրեց գործադիր տնօրենի պաշտոնը 2011 թվականի ապրիլին։ 2015 թվականի հուլիսին նա հայտնեց գործադիր տնօրենի պաշտոնից կրկին հեռանալու իր մտադրության մասին։ Փեյջի ղեկավարությամբ Alphabet-ը ձգտում է մեծ ձեռքբերումների հասնել տարբեր ոլորտներում ։ Փեյջը PageRank-ի գյուտարարն է, որը Գուգլի հղումների դասակարգման հայտնի ալգորիթմներից մեկն է   ։
Փեյջը նաև X Prize հիմնադրամի խորհրդի անդամն է և 2004 թվականին ընտրվել է Ճարտարագիտության ազգային ակադեմիայի անդամ ։ 2004 թվականին ստացել է Մարկոնի մրցանակի ։
Արտաքին հղումներ
Կատեգորիա:Ամերիկացի գործարարներ Կատեգորիա:Միչիգանի համալսարանի շրջանավարտներ Կատեգորիա:Ամերիկյան տեխնոլոգիական ընկերության հիմնադիրներ Կատեգորիա:Սթենֆորդի համալսարանի շրջանավարտներ Կատեգորիա:Google ընկերության աշխատակիցներ Կատեգորիա:Ամերիկացի ծրագրավորողներ Կատեգորիա:Ամերիկացի միլիարդատերեր Կատեգորիա:Գուգլ Կատեգորիա:ԱՄՆ-ի ինֆորմատիկայի ոլորտի գիտնականներ
(6294) Չեռնի
(6294) Չեռնի (Czerny), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 11-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,280351 ա. մ., առավելագույնը մոտենում է 2,0408 ա. մ. հեռավորության վրա և հեռանում 2,5199 ա. մ. ։ Արեգակի շուրջ մեկ ամբողջական պտույտ է կատարում 1257,77 երկրային օրվա ընթացքում, իր ուղեծրով շարժվելով միջինում 0,286221 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,58° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սոլոնցովսկի (խուտոր, Ալեկսեևսկի շրջան)
Սոլոնցովսկի (Солонцовский), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Բնակչությունը վերջին գրանցված տվյալներով կազմում էր 600 մարդ։
Արտաքին հղումներ
Կատեգորիա:Ռուսաստանի խուտորներ Կատեգորիա:Ռուսաստանի Վոլգոգրադի մարզի Ալեկսեևսկի շրջանի բնակավայրեր
Գոտառիճ
Գոտառիճ, գյուղ Արևմտյան Հայաստանում, Խարբերդի վիլայեթի Չարսանջակի գավառակում ։ Գտնվում էր Բալու քաղաքի մոտ, Արածանի գետի ափին։
Պատմություն
Գյուղը նույնացվում է Մեծ Հայքի Չորրորդ Հայք աշխարհի Հաշտյանք գավառի հնում հիշատակվող Կթառիճ բերդին։ Գյուղում պահվում էր մի քանի հայերեն հին ձեռագրեր, որոնցից մեծ համաբվ ուներ «Ոսկի Ավետարանը»։
Գոտառիճը քանդվել ու կողապտվել, իսկ բնակչության մեծ մասը բնաջնջվել է 1915 թվականի Մեծ եղեռնի ժամանակ։
Բնակչություն
XX դարի սկզբին ուներ 40 տուն՝ 250 հայ բնակիչ։
Տնտեսություն
Բնակչության հիմնական զբաղմունքը երկրագործություն, անասնապահությունն ու արհեստագործությունն էր։ Հայերն աշխատասեր ու հմուտ հողագործներ էին։
Պատմամշակութային կառույցներ
Գոտառիճն ուներ Ս. Գևորգ անունով եկեղեցի։ Մոտակայուքում գտնվում էր Ս. Աստվածածին ավերակ վանքը իր մեծ ու ընդարձակ գերեզմանոցով։
Կրթություն
Գյուղում մինչև 1915 թվականի Մեծ եղեռնը գործում էր հայկական վարժարան, որն ուներ 30 սան ։
Ծանոթագրություններ
Կատեգորիա:Արևմտյան Հայաստանի գյուղեր
Բուսո Րենքին
Սյուժե
Պատմությունը սկսվում է ավագ դպրոցի աշակերտ Մուտո Կաձուկիի տարօրինակ երազից, որում վազող աղջկա վրա հսկայական օձ է հարձակվում։ Կաձուկին նետվում է աղջկան պաշտպանելու, բայց օձը նրան արագ վնասազերծում է։ Սովորականի նման սեփական անկողնում արթնանալով ու դպրոց գնալով` տղան որոշում է, որ դա պարզապես երազ էր։ Իրականում ամենի ինչ նոր է սկսվում։ Դասերից հետո Կաձուկի ընդհարվում է իր ուսուցչի հետ, ով երազի օձի կերպարանքն է առնում ու հարձակվում տղայի վրա։ Բայց երազի աղջիկը հանկարածակի հայտնվում է, հաղթում օձին ու բացատրում, որ երազն իրականություն էր, ու ի՛նքն է Կաձուկիին փրկել` վերջինիս սրտի փոխարեն Կակուգանե տեղադրելով։ Կակուգանեն ալքիմիայով ստեղծված կատարյալ ձուլվածք է, իսկ օձը` նույն ալքիմիայով ստեղծված հոմունկուլուս։ Աղջիկը` Տոկիկոն, զինվոր֊ալքիմիկ է, ում առաքելությունը հոմունկուլուսներից մարդկանց պաշտպանելն է։ Տոկիկոն Կաձուկիին իր սովորական կյանք վերադառանալու ընտրության հնարավորություն է տալիս։ Սակայն Կաձուկին որոշում է ներգրավվել ալքիմիա աշխարհ ու փրկում է Տոկիկոյին իր հերթական առաջադրանքի ժամանակ։ Տոկիկոն ուզում էր հոմունկուլուսների արտադրության փորձարարական լաբորատորիան ոչնչացնել, բայց շրջափակման մեջ էր ընկել։ Օգտագործելով սրտի փոխարեն տեղադրված Կակուգանեն` Կաձուկին ալքիմիական զենք է ստեղծում ու հաղթում հոմունկուլուսներին։
Մուտո Կաձուկի
Մուտո Կաձուկին (武藤カズキ). Ջինսեյի 2-րդ դասարանի 16-ամյա աշակերտ է։ Մահացել է Տոկիկոյին հոմունկուլուս օձից փրկելու փորձի արդյունքում։ Տոկիկոն, սակայն, փրկել է նրա կյանքը՝ սրտի փոխարեն Կակուգանե տեղադրելով։ Հետագայում կբացահայտվի, որ դա հատուկ ձուլվածք էր, որը Տոկիկոն իր նախորդ առաջադրանքի ժամանակ էր գողացել, և ունակ է ցանկացած վնասվածք բուժելու։ Կաձուկին համարձակ, անհոգ, դժվար իրավիճակներում իրեն չկորցնող, ոչ միշտ սթափ ու էքսցենտրիկ երիտասարդ է։ Ձգտում է իրեն շրջապատող բոլոր մարդկանց պաշտպանել։ Մուտոն սիրահարված է Տոկիկոին, ինչի մասին բացահայտ չի խոսում, բայց ակնարկում է այդ մասին, ինչը ջղայնացնում է Տոկիկոյին։
Կաձուկիի զենքը` Սանլայթ Հարթը (サンライト ハート), Կաձուկիի ներքին էներգիան նյութականացնող ու ամեն ինչ ոչնչացնող ուժի վերածող նիզակ է։ Մանգայի ընթացքում այն մի քիչ փոխվում է` թեթևանալով ու թուլանալով։
Ցումուրա Տոկիկո
Ցումուրա Տոկիկո (津村斗貴子) հոմունկուլուսների դեմ պայքարելու համար Ջինսեյ ուղարկված 17-ամյա զինվոր է։ Առաջադրանքներից մեկի ժամանակ, երբ Տոկիկոն օձի դեմ էր կռվում, Կաձուկին խառնվում է կռվին։ Տոկիկոն ստիպված է նախորդ առաջադրանքի ընթացքում «Նյուտոնի Խնձորի» խորհրդավոր դպրոցից ստացած Կակուգանեն օգտագործել Կաձուկիին փրկելու համար։ Տոկիկոն իր անցյալից ոչինչ չի հիշում, քանի որ իր դպրոցի վրա հոմունկուլուսների հարձակման օրը կորցրել է հիշողությունը։ Հայտնված զինվորները համարյա ամբողջությամբ ոչնչացրել են դպրոցը։ Այդ դեպքից միայն Տոկիկոն է փրկվել։ Հետագայում նա սովորում է Կազմակերպությունում ու համալրում հոմունկուլուսների դեմ պայքարող զինվորների շարքերը։ Տոկիկոյի՝ հոմունկուլուսների ու նրանց կապ ունեցող ամեն ինչի նկատպամամբ ատելությունը նրան երբեմն կուրացնում է։ Տոկիկոն սիրում է Կաձուկիին վերջինիս հուահատ համարձակության ու բոլորին պաշտպանելու ձգտման համար, բայց չի կարողանում զգացմունքներն արտահայտել ու ամաշում է դրանից։ Այնուամենայնիվ, համարձակությունը բռունցքում հավաքելով, նա առաջի՛նն է ասում Կաձուկիին. «Երբ դու մեռնես, ես էլ կմեռնեմ։ Մենք մի ամբողջություն ենք»։ Տոկիկոյի տարբերակող հատկանիշը քիթը կտրող սպին է, որը նա հավանաբար ստացել է Կազմակերպություն մտնելուց հետո։
Ծանոթագրություններ
Կատեգորիա:Մանգաներ
Իլյա Իլյին
Իլյա Ալեքսանդրի Իլյին, ղազախ ծանրամարտիկ, աշխարհի քառակի չեմպիոն երեք տարբեր քաշային կատեգորիաներում (2005՝ մինչև 85 կգ, 2006 և 2011՝ մինչև 94 կգ, 2014՝ մինչև 105 կգ), աշխարհի կրկնակի չմպիոն երիտասարդների շրջանում (2005՝ մինչև 85 կգ, 2006՝ մինչև 94 կգ), Ասիական խաղերի կրկնակի չեմպիոն մինչև 94 քաշային կատեգորիայում (2006 և 2010)։ Աշխարհի չորս ռեկորդներ սահմանող երկու քաշային կատեգորիաներում (-94 կգ, -105 կգ)։ 2008 և 2012 թվականներին Օլիմպիական խաղերում նվաճել է ոսկի, սակայն հետո դոպինգի կիրառման պատճառով զրկվել է մրցանակից։ Չորս անգամ ճանաչվել է աշխարհում տարվա լավագույն ծանրամարտիկ (2005, 2006, 2014, 2015) ։ Ղազախստանի Հանրապետության սպորտի վաստակավոր վարպետ։ Հաջող ելույթի համար պարգևատրվել է «Կուրմետ» շքանշանով։
Նրա առաջին մարզիչներից է Վիլորիյ Վիկտորի Պակը ։
Դոպինգային սկանդալ
Ծանրամարտի միջազգային ֆեդերացիայի 2016 թվականի հունիսի 15-ի որոշմամբ Իլյինը ժամանակավորապես հեռացվեց սպորտային գործունեությունից դոպինգ թեստերի արդյունքների պատճառով, որոնք վերցվել էին Լոնդոնում Օլիմպիական խաղերի ժամանակ ։ Թեստում հայտնաբերվեցին անաբոլիկ ստերոիդային դեղորայք՝ ստանոզոլոլ և դեհիդրոքլորմետիլտեստոստերոն։ Հունիսի 18-ին Ծարամարտի Միջազգային Ֆեդերացիան տեղեկացրեց, որ Իլյինի դոպինգ թեստը Պեկինի Օլիմպիադայում նույնպես եղել է դրական․ հայտնաբերվել է անաբոլիկ ստերոիդային դեղորայք ստանոզոլոլ ։
Դրա պատճառով Իլյինին չթույլատրվեց մասնակցել Ռիո դե Ժանեյրոյի խաղերին ։ Նա փորձում էր բողոքարկել Ծանրամարտի Միջազգային Ֆեդերացիայի որոշման դեմ, սակայն 2016 թվականի հուլիսի 5-ին Ղազախստանի Հանրապետության մշակույթի և սպորտի նախարար Արիստանբեկ Մուհամեդիոուլին պաշտոնապես հայտարարեց, որ Իլյա Իլյինը, Սվետլանա Պոդոբեդովան, Մայա Մանեզան և Զուլֆիա Չինշանլոն բաց են թողնում Ռիո դե Ժանեյրոյի Օլիմպիադան ։ 2016 թվականի նոյեմբերին ՄՕԿ կարգապահական հանձնաժողովը դոպինգ թեստի հավելյալ հետազոտման արդյունքներով Իլյա Իլյինին վերջնականապես զրկեց 2008 թվականին Պեկինում Օլիմպիական խաղերի և 2012 թվականին Լոնդոնի Խաղերի ոսկե մեդալներից ։
Անձնական կյանք
2009 թվականի փետրվարին Ալմաթիում հոսպիտալացվել է դանակահարության պատճառով ։
Իլյա Իլյինը ամուսնացած էր։ Կինը՝ Նատալյա Կուլակովա, հայտնի հանդբոլիստուհի, Ղազախստանի հանդբոլի ազգային հավաքականի խաղացող։ Ամուսնալուծվել է 2017 թվականին ։ Ունեն դուստր՝ Միլանան։
Աղբյուրներ
Կատեգորիա:Աշխարհի չեմպիոններ Կատեգորիա:Ծանրամարտի աշխարհի չեմպիոններ
Վոլոդինո (ավան, Ջանկոյի շրջան)
Վոլոդինո (Володине, Küçük Qırq İşün), ավան Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Կիրկ-Իշուն։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի ավաններ
Էմիլի Մյուլլեր
Էմիլի Մյուլլեր (Émilie Muller), 1993 թվականին Իվոն Մարսիանոյի նկարահանած կարճամետրաժ գեղարվեստական ֆիլմն է։ Նկարահանվել է «Բուլոնի ստուդիաներում» (Studios de Boulogne)։ Պրեմիերան տեղի է ունեցել Ֆրանսիայում 1994 թվականի հոկտեմբերին ։ Ռեժիսորի երրորդ կինոնկարն է, և համարվում է 1990-ական թվականների լավագույն կարճամետրաժ կինոնկարներից։ Առաջադրվել է Սեզար կինոմրցանակի։
Սյուժե
Սկսնակ դերասանուհի Էմիլի Մյուլլերը գալիս է իր առաջին կաստինգին։ Ռեժիսորը աղջկան խնդրում է պատմել իր պայուսակի իրերի մասին։ Էմիլին հերթով հանում է իրերը՝ բացիկներ, գիրք, ժամացույց, օրագիր և այլն, խորանում է հիշողությունների մեջ և պատմում յուրաքանչյուրի իր կյանքում ունեցած դերի մասին։ Նա խորանում է դերի մեջ, հարց է առաջանում, թե նա կկարողանա՞ ռեժիսորին համոզել, որ իրեն ընտրի դերի համար։ Բայց ֆիլմի վերջին րոպեն անսպասելի վերջաբան է մատուցում ։
Ծանոթագրություններ
Կատեգորիա:Ֆրանսիական ֆիլմեր
Անարտոնագիր մուտք
Արտոնագիր մուտք, մուտք պետության տարածք' առանց նրա իրավասու իշխանությունների թույլտվության (մուտքի արտոնագիր) առկայության։ Մուտքի (կամ մուտքի և ելքի) նման կարգը որպես կանոն, սահմանվում է պետությունների միջև կնքված համաձայնագրի հիման վրա։ Այն կարող է տարածվել միայն որոշակի կատեգորիայի անձանց (օրինակ, ծառայողական գործերով ժամանողների) կամ համաձայնագրի մասնակից երկրի բոլոր քաղաքացիների վրա։ Մուտքի այս կարգն սկզբունքորեն չի վերացնում բոլոր պետություն­ներում գործող մուտքի և ելքի թույլտվության համակարգը և չի բացառում սահմանի վրա մուտքի փաստաթղթերը (արտասահմանյան անձնագիր և այլն) ներկայացնելու անհրաժեշտությունը։
Աղբյուրներ
Կատեգորիա:Առևտուր Կատեգորիա:Մաքսազերծված գործ
Մեցանուռգա (գյուղ, Հաասլավա շրջան)
Մեցանուռգա (Metsanurga), գյուղ Էստոնիայի Տարտումաա նահանգի Հաասլավա շրջանում։
Արտաքին հղումներ
Կատեգորիա:Էստոնիայի Տարտումաա նահանգի Հաասլավա շրջանի բնակավայրեր Կատեգորիա:Էստոնիայի գյուղեր
Մյուլենբեքեր Լենդ
Մյուլենբեքեր Լենդ  (Mühlenbecker Land), կոմունա Գերմանիայում, Բրանդենբուրգի հողատարածքում։
Գտնվում է Վերին Հաֆել շրջանի կազմում։ Ենթարկվում է Գրանզե ունդ Գեմայնդենի կառավարությանը։ Բնակչությունը կազմում է 14 071 մարդ(ըստ 2010 թվականի դեկտեմբերի 31-ի) ։ Տարածքը կազմում է 52,34 կմ²։ Պաշտոնական կոդ՝ 12 0 65 225։
Կոմունան բաժանվում է 4 գյուղական համայնքների։
Ծանոթագրություններ
Կատեգորիա:Գերմանիայի քաղաքներ
Տակսիմո
Տակսիմո (Таксимо), քաղաքատիպ ավան Ռուսաստանի Բուրյաթիա հանրապետության Մույսկի շրջանի կազմում։
Աստերոիդների ցանկ (214501-214600)
Աստերոիդների ցանկ (214401-214500) * Աստերոիդների ցանկ * Աստերոիդների ցանկ (214601-214700)
ՀՀ ԳԱԱ էկոլոգոնոոսֆերային հետազոտությունների կենտրոն
ՀՀ ԳԱԱ էկոլոգոնոոսֆերային հետազոտությունների կենտրոն, ստեղծվել է 1989 թվականին' ՀՀ Կառավարության որոշմամբ (մինչև 1993 թվականը՝ ՀՀ ԳԱԱ Երկրաբանական գիտությունների ինստիտուտին կից)։ 1999 թվականից անդամակցում է ՌԴ էկոլոգիական ակադեմիային։
Խնդիրներ
էկոլոգոնոոսֆերային հետազոտությունների կենտրոնում բնական կլանիչների (սորբենտներ) հիման վրա մշակվել են հողերի թունազերծման և ծծանցման արգելակման նոր տեխնոլոգիաներ, ինչպես նաև էկոլոգիապես անվտանգ, դանդաղ գործող պարարտանյութ՝ Նոյեմբերյանի ցեոլիթի հիմքի վրա։ Գնահատվել է բնական էկոհամակարգերի կենսաէներգետիկ ներուժը և էրոզացված կերահանդակների վերականգնման նպատակով ընտրվել բարձր էներգիայով օժտված, էկոլոգիապես անվտանգ կերաբույսեր։ Մշակվել են մթնոլորտի աղտոտվածության բաշխման մոդելավորման, էկոերկրաքիմիական քարտեզագրման, հանքավայրերի կանխագուշակման երկրաքիմիական մեթոդների համակարգչային ծրագրեր։
2003 թվականից էկոլոգոնոոսֆերային հետազոտությունների կենտրոնը մասնակցում է «Հարավային Կովկասի (Հայաստան, Ադրբեջան, Վրաստան) երկրների համար կենսոլորտային պահպանավայրերի ստեղծման առաջնային տարածքների ընտրություն՝ տվյալների հենքի կազմում, երկրատեղեկատվական համակարգի մշակում և նախագծային փաստաթղթերի պատրաստում» ծրագրի աշխատանքներին։
Սաֆարի (դիտարկիչ)
Սաֆարին վեբ-բրաուզեր է որի թողարկողն է Apple ընկերությունը դեռևս 2003 թ.։ Այն աշխատում է ՎեբԿիթ միջուկով, և հասանելի է Վինդոուզ, ՕԷս Տաս (Մակ ՕՍ), Լինուքս օպերացիոն համակարգերի համար։ Օգտվողների քանակով հաստատուն զբաղեցնում է չորրորդ տեղը (շուկայական բաժինը 2015 թվականի հոկտեմբերին - 8,99 %) : Հայաստանում դիտարկիչն այնքան էլ տարածված չէ. 2015 թվականի հոկտեմբերի դրությամբ այն գրավում էր 6-րդ հորիզոնականը՝ 2,81 % օգտվողներով
Պատմություն
Սաֆարին հիմնվել է բրաուզերային շարժիչի ազատ տարածում ունեցող WebKit կոդի հիման վրա։ Տվյալ դիտարկիչը ստեղծվեց, երբ OS X-ի համար Ինտերնետ Էքսպլորերի մշակման Apple-ի և Մայքրոսոֆթի պայմանագիրը մոտենում էր ավարտին։ Սաֆարիի հայտնվելուն պես Internet Explorer for Mac-ի վրա աշխատանքները դադարեցվեցին։
Ծանոթագրություններ
Կատեգորիա:Վեբ-դիտարկիչներ Կատեգորիա:Էփլ
Ռադիոակտիվության միավորներ
Ռադիոակտիվության միավորներ, ռադիոակտիվ աղբյուրներում և պատրաստուկներում նուկլիդների (ռադիոակտիվ իզոտոպների) ակտիվության չափման միավորներ։ Ռադիոակտիվությունը, որպես վիճակագրական պրոցես, բնութագրվում է միավոր ժամանակում միջուկների տրոհման հավանականությամբ։ Եթե պատրաստուկի մեջ կան N անկայուն միջուկներ, ապա միավոր ժամանակում կտրոհվեն միջին հաշվով λN միջուկներ։ Հենց այս λN մեծությունն էլ կոչվում է ակտիվություն։
Բեքերել
Միավորների միջազգային համակարգում ակտիվության միավորը բեքերելն է (1980)։ Նշանակվում է բք (միջազգային նշանակումը՝ Bq)։ 1 բք հավասար է այն նուկլիդի ակտիվությանը, որում 1 վրկ-ում տեղի է ունենում տրոհման մեկ գործողություն, այսինքն՝ հավասար է մինուս առաջին աստիճանի վայրկյանի (վրկ−1)։
Նուկլիդի զանգվածային ակտիվության միավորը բք/կգ է, մակերևութային ակտիվությանը՝ բք/մ2, տարածական ակտիվությանը՝ բք/մ3։
Արտահամակարգային միավորներ
Ռադիոակտիվության արտահամակարգային միավորներն են կյուրին և ռեզերֆորդը, որոնք գործածությունից դուրս են եկել։
Կատեգորիա:Ռադիոակտիվության չափման միավորներ
Նարեկ Մկրտչյան
Կենսագրություն
Նարեկ Մկրտչյանը ծնվել է 1989 թվականի հունիսի 20-ին Արմավիրի մարզի Փարաքար գյուղում ։
Նարեկ Մկրտչյանը միչև 2010 թվականը սովորել է Երևանի պետական համալսարանի պատմության ֆակուլտետում, իսկ 2012 թվականին ավարտել պատմության ֆակուլտետի մագիստրատուրան։ 2013 թվականին ստացել է Հայաստանի ամերիկյան համալսարանի քաղաքագիտություն և միջազգային հարաբերություններ մագիստրատրոսի որակավորում։ 2017 թվականին՝ Երևանի պետական համալսարանի hամաշխարհային պատմության ամբիոնի ասպիրանտի կոչում։ Նարեկ Մկրտչյանը պատմական գիտությունների թեկնածու է ։
Նարեկ Մկրտչյանը 2015-2016 թվականներին եղել է Հայաստանի ամերիկյան համալսարանի դասախոսի օգնական և հայոց պատմության դասընթացի համակարգող։ 2016 թվականից դասավանդում է Հայաստանի ամերիկյան համալսարանում, իսկ 2018 թվականից՝ Երևանի պետական համալսարանի պատմության ֆակուլտետում։ Նարեկ Մկրտչյանը 2017-2018 թվականներին աշխատել է «ԱՅԲ» կրթական հիմնադրամում։ 2018 թվականից համակարգում է Հայաստանի ամերիկյան համալսարանի քաղաքագիտություն և միջազգային հարաբերությունների բաժնի Փոքր պետությունների ուսումնասիրման նախաձեռնությունը։ Նարեկ Մկրտչյանը դասախոսել է Ամերիկայի Միացյալ Նահանգների, Գերմանիայի, Ֆրանսիայի, Նորվեգիայի, Իսլանդիայի, Էստոնիայի և Վրաստանի հեղինակավոր համալսարաններում և գիտահետազոտական կենտրոններում ։
Գրքեր
=== 2. Narek Mkrtchyan and Vahram Ter-Matevosyan, The Conduct of Armenian Foreign Policy: Limits of the Precarious Balance, Small States and the New Security Environment, ''Volume 7 of The World of Small States, Springer Nature, 2020. https://www.springerprofessional.de/en/the-conduct-of-armenian-foreign-policy-limits-of-the-precarious-/18616290'' ===
Քաղաքական գործունեություն
Նարեկ Մկրտչյանը 2018 թվականի դեկտեմբերի 9-ին թիվ 6 ընտրատարածքի տարածքային ընտրական ցուցակով ընտրվել է Ազգային ժողովի պատգամավոր «Իմ քայլը» կուսակցությունների դաշինքի կազմում ։
Ընտանիք
Նարեկ Մկրտչյանը ամուսնացած չէ ։
Ծանոթագրություններ
Կատեգորիա:ՀՀ ԱԺ 7-րդ գումարման պատգամավորներ Կատեգորիա:Քաղաքացիական պայմանագիր կուսակցության անդամներ Կատեգորիա:ՀՀ գործող նախարարներ
Կոտորած Պոդուևոյում
Կոտորած Պոդուևոյում (Masakra e Podujevës, Masakr u Podujevu), 14 Կոսովոյի ալբանացիների և խաղաղ բնակիչների՝ հիմնականում կանանց և երեխաների սպանությունը, որը կատարվել է 1999 թվականի մարտին «Կարիճ» ջոկատի կողմից, սերբական ռազմականացված կազմակերպության կողմից, Սերբիայի հատուկ հակաահաբեկչական խմբի հետ Կոսովոյի պատերազմի ժամանակ։ Այդ սպանդից ողջ մնացած 13-ամյա Սարանդա Բոգուևցին լրատվամիջոցների ուշադրությունն է ստացել այն բանից հետո, երբ նրան հաջողվել է մարդասպաններին պատասխանատվության ենթարկել Սերբիայից, Կանադայից և Մեծ Բրիտանիայից մի քանի կազմակերպությունների օգնությամբ ։
Հետևանքներ
Դեպքի պահին հակաահաբեկչական ստորաբաժանումում ծառայություն իրականացնող Գորան Ստոպարիցը ցուցմունք է տվել մեղավորներին պատասխանատվության ենթարկելու համար։ Կանադայի հեռարձակման կորպորացիային տված հարցազրույցում նա ենթադրել է անկանոն ռազմականացված ուժերի (ահաբեկիչների) գործողությունների դրդապատճառները․ Սերբիայի ոստիկանությունը ձերբակալել է Կարիճի ռազմականացված ստորաբաժանման երկու անդամների, Սաշա Ցվետանի և Դեյան Դեմիրովիչի, ով կամավոր բացահայտող հայտարարություններ է արել և ստորագրել դրանք։ Դեմիրովիչը տեղափոխվել է Կանադա և քաղաքական ապաստանի դիմում է ներկայացրել, սակայն արտաքսվել է հայրենիք իրավապաշտպան կազմակերպությունների կողմից կազմակերպված արշավից հետո ։
Դեմիրովիչը և Ցվետանը այն երկու մարդիկ էին, որոնք մեղադրվում էին սպանությունների մեջ։ Ցվետանը Սերբիայում դատապարտվել է 20 տարվա ազատազրկման ։
2007 թվականի ապրիլի 10-ին Կարիճների ռազմականացված խմբի չորս անդամներ դատապարտվել և երկարատև ազատազրկման են դատապարտվել Բելգրադի ռազմական հանցագործությունների դատարանի կողմից ։
Արտաքին հղումներ
Կատեգորիա:Զանգվածային սպանություն
Թինկեր Բելը և կորած գանձը
Թինկեր Բելը և կորած գանձը (Tinker Bell and the Lost Treasure), 2008 թվականի համակարգչային լիամետրաժ մուլտֆիլմ, որը թողարկվել է DisneyToon Studios ընկերության կողմից, Disney Fairies բրենդի հիման վրա։ Հանդիսանում է «Փերիներ» մուլտֆիլմի շարունակությունը, որը թողարկվել է 2008 թվականին։ Մուլտֆիլմի գլխավոր հերոսը փերի Դին Դինն է, որն առաջին անգամ հայտնվել է Ջեյմս Բարիի «Փիթեր Փեն, կամ Տղա, որը չէր ուզում մեծանալ» բեմադրությունում և դառնում է դիսնեյական մուլտֆիլմ «Պիտեր Պեն» (1953) և նրա շարունակություն «Փիթեր Փեն 2։ Վերադարձ դեպի Նետլանդիա» մուլտֆիլմերի կերպար։
Սցենար
Փերիները ունեն Լուսնի քար, որը տարին մեկ անգամ խնջույքի ժամանակ լուսնի լույսը դարձնում է կախարդական ծաղկափոշի, որն անհրաժեշտ է ծառերին երիտասարդ դառնալու համար։ Դին Դինը կարգադրում է կախարդական քարի համար հենարան պատրաստել։ Դին Դինի անզսպության պատճառով կախարդական քարը մասնատվում է մի քանի բեկորի և դրանով վտանգում է փերիների գոյությունը։ Դինը սարսափի մեջ է։